Diari Oficial de la Generalitat Valenciana


Sumari del DOGV 6027, del 03-06-2009 (2009/6227)

Notificació a Agustín Muñoz Leal. Expedient número VIVI/049806/183.
-------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/6227


Data del document
:   08-08-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Agustín Muñoz Leal. Expedient número VIVI/049806/183. [2009/6227]  
De conformitat amb el que estableix l'article 59.4 de la Llei 30/1992, de 26 de novembre, de règim jurídic de les administracions públiques i de procediment administratiu comú, es notifica l'acord de no-iniciació a Agustín Muñoz Leal, amb expedient VIVI/049806/183.  
Vista la denúncia presentada per Agustín Muñoz Leal, en virtut del que disposa l'article11.d), del Reial decret 1398/1993, de 4 d'agost, contra Segarmar, SL, en la qual se li imputen fets que poden ser constitutius d'infracció administrativa del règim legal que regula els habitatges de protecció pública, i sent d'aplicació els següents:  
Antecedents de fet  
Primer. En data 27.10.2006, Agustín Muñoz Leal presenta una denúncia per presumpta vulneració del règim jurídic dels habitatges de protecció pública contra Segarmar, SL, on relata com a fets que considera constitutius d'infracció d'aquest règim la inundació de la cuina per causes desconegudes.  
Segon. Amb anterioritat a la iniciació del procediment i per tal de determinar amb caràcter preliminar si concorren les circumstàncies que justifiquen la iniciació del procediment, un tècnic d'aquest Servei Territorial realitza visita d'inspecció, el qual, mitjançant informe de data 14.12.2006, i pel fet de no poder comprovar si els fets denunciats es corresponen amb defectes d'habitabilitat, determina que s'han de realitzar prospeccions suficients en la zona de la cuina per a comprovar si realment hi ha una pèrdua d'aigua en la instal·lació.  
Tercer. En data 17.01.2007 es comunica el requeriment per a realitzar les prospeccions establides en l'informe tècnic.  
Quart. El 25.01.2007 el tècnic del Servei Territorial encarregat de la inspecció rep un correu electrònic en què Agustín Muñoz Leal comunica que ha realitzat algunes prospeccions, que està esperant que torne a manifestar-se l'aigua per algun lloc de la cuina per a fer noves proves i que està en contacte amb el perit de l'assegurança del seu habitatge per a concretar-les. Des d'aquesta data no ha sigut realitzada cap comunicació de Agustín Muñoz Leal, ja que no s'ha posat en contacte ni ha notificat a aquest Servei Territorial l'aparició de noves humitats.  
Fonaments de dret  
Primer. És competent per a l'adopció del present acord aquest Servei Territorial, segons el que disposa el Decret 131/2007, de 27 de juliol, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, en relació amb l'Ordre de 15 de febrer de 2007, de la Conselleria de Territori i Habitatge, en relació amb el que disposen els articles 62 i 79 de la Llei 8/2004, de 20 d'octubre i l'article 10 del Reial decret 1398/1993, de 4 d'agost.  
Segon. L'article 12.1 del Reial decret 1398/1993, de 4 d'agost, estableix que amb anterioritat a la iniciació del procediment es podran realitzar actuacions prèvies a fi de determinar amb caràcter preliminar si concorren circumstàncies que justifiquen la iniciació. En especial, aquestes actuacions s'orientaran a determinar, amb la millor precisió possible, els fets susceptibles de motivar la incoació del procediment, la identificació de la persona o persones que pogueren resultar responsables i les circumstàncies rellevants que concórreguen en els uns i els altres.  
Tercer. Pel fet que no ha sigut possible constatar l'existència d'infracció administrativa del règim legal que regula els habitatges de protecció pública, no existeixen, per tant, raons que motiven la iniciació de procediment sancionador.  
Vistos els preceptes legals citats; la Llei 8/2004, de 20 d'octubre, de la Generalitat Valenciana; la Llei de Règim Jurídic de les Administracions Públiques i la resta de normes de general i pertinent aplicació, el cap del Servei Territorial d'Habitatge i Projectes Urbans acorda la no-iniciació del procediment sancionador, per no concórrer circumstàncies que justifiquen aquesta iniciació.  
Contra aquest acord, que no posa fi a la via administrativa, es podrà interposar recurs d'alçada davant del director general d'Habitatge i Projectes Urbans en el termini d'un mes comptador des de l'endemà a la recepció de la present notificació, segons els articles 107 i 114 de la Llei de Règim Jurídic de les Administracions Públiques, sense perjudici que es puga exercir qualsevol altre recurs que considere procedent.  
València, 8 d'agost de 2008.- El cap del Servei Territorial, p. d. (article 16 Llei 30/1992): José Ribes Padilla.